stanford-oval/wikipedia huggingface dataset:
אברהם דוד הורוביץ
צאצאיו

בנו הרב יחזקאל מכהן כרב בית המדרש קניין תורה במונסי.
בתו אשת הרב יהושע העשיל אייכנשטיין האדמו"ר מזידיטשויב שיקגו.
בתו שרה, אלמנת הרב אהרן מאיר אייכנשטיין (נפטר ב-31 לאוקטובר 2015), האדמו"ר מזידיטשויב-קיוויאשד במונסי ואב"ד זיכרון אליעזר.
בתו רייזל, אשת הרב יוסף דוב באב"ד, רבה לשעבר של קהילת בעלזא בלונדון, כיום ראש בית הוראה סנדרלנד בירושלים.
בתו פייגא, אשת הרב חיים שרגא פייבל שנייבאלג (בנו של הרב מנחם מנדל שנייבאלג), רב קהל מחזיקי הדת במנצ'סטר
בתו מרים, אשת רבי מנחם מנדל הגר האדמו"ר ממרכז חסידי ויז'ניץ בבני ברק.
בתו לאה, אשת הרב אליעזר ארנסטר, רבה של קהילת מאור חיים ויזניץ בצפת ובנו של הרב משה ארנסטר.
| --- | --- |
בקרת זהויות :  BnF: cb15541099p (data)  SUDOC: 160589614  VIAF: 316444986   WorldCat (עם VIAF): 316444986
סת' קוינטרו

סת' קוינטרו (באנגלית: Seth Quintero) הוא נהג מרוצים אמריקאי המתחרה במרוצי שטח. קוינטרו הוא חלק מקבוצת רד בול המתחרה במסגרת אליפות העולם בראלי-רייד ומחזיק בשיא הניצחונות בסטייג'ים במהלך מרוץ ראלי דקר בודד (12 ניצחונות בשנת 2022).
קריירת מרוצים

קווינטרו גדל בסן מרקוס, קליפורניה ובגיל ארבע כבר רכב על טרקטורונים. בגיל 10 החל להתחרות ובגיל 11 זכה באליפות העולם בטרקטורונים לנוער. בשנת 2015 זכה בשנית באליפות העולם.
בשנת 2018 החל להתחרות בקטגוריות המקצועניות בחסות חברת רד בול. בעונת הבכורה שלו סיים במקום השני במרוץ מינט 400 ובוגאס לרינו. בשנת 2019 זכה באליפות הטוב במדבר בקטגוריית הטרקטורונים לאחר שניצח 6 מרוצים במהלך העונה.
בשנת 2020 החל להתחרות במרוצים בין-לאומיים ושנה לאחר מכן ערך את הופעת הבכורה בראלי דקר. בנוסף, השתתף בשני אירועים במסגרת גביע העולם של ה-FIA בראלי קרוס-קאנטרי. בראלי דקר ניצח 6 סטייג'ים והיה למנצח הצעיר בתולדות המרוץ. שנה לאחר מכן קבע שיא ניצחונות באירוע בודד לאחר שניצח ב-12 מתוך 13 הסטייג'ים של המרוץ. בסטייג' היחיד שאותו לא הצליח לנצח הוא הפסיד יותר מ-17 שעות עקב בעיות טכניות ובסיום המרוץ דורג במקום ה-16 בדירוג הכולל של הקטגוריה. מלבד ראלי דקר השתתף בעונת הבכורה של אליפות העולם בראלי-רייד בה השיג ניצחון בראלי מרוקו ודורג שני בסיום העונה. בשנת 2023 ניצח בשני סטייג'ים וסיים במקום השני בדירוג הכולל של הדקר.
לקראת ראלי דקר בשנת 2024 עבר להתחרות בקטגוריית המכוניות (T1+) והצטרף לקבוצת טויוטה.
קריירת מרוצים > ראלי דקר

| שנה | קטגוריה | יצרן | מיקום | סטייג'ים שניצח |
| --- | --- | --- | --- | --- |
| 2021 | לייט פרוטו | בלגיה OT3 | 18 | 6 |
| 2022 | לייט פרוטו | בלגיה OT3 | 16 | 12 |
| 2023 | לייט פרוטו | קנדה Can-Am | 2 | 2 |
| 2024 | מכוניות | יפן טויוטה | 101 | 0 |
| 2025 | מכוניות | יפן טויוטה |  |  |
הערות שוליים

↑  San Marcos teen Seth Quintero sets world rally racing record, The Coast News, 1 March 2022
↑  Seth Quintero aiming for Dakar win record: ‘I’ve learned giving up is not in my vocabulary’, NBC Sports, 9 January 2022
↑  Quintero becomes youngest stage winner on the Dakar, Auto Hebdo, 8 January 2021
↑  Dakar Rally 2022, Stage 11: Seth Quintero sets record with 11th victory in light prototype, NBC Sports, 13 January 2022
↑  20-year-old Seth Quintero makes history as Rallye du Maroc’s youngest ever winner, mfe-live.com, 22 October 2022
↑  Toyota Confirms Five Crews For Dakar 2024, Dirtfish.com, 13 December 2023
אורנה פיטוסי

| --- | --- |

 לידה:  8 ביולי 1968 (בת 56) עכו, ישראל
 מדינה:  ישראל ישראל
 תקופת הפעילות:  מ-1994
 מקום לימודים:  סטודיו למשחק ניסן נתיב
 פרופיל ב-IMDb
אורנה פיטוסי (נולדה ב-8 ביולי 1968) היא שחקנית, מנחה וקריינית ישראלית.
ביוגרפיה

פיטוסי נולדה למשפחה תוניסאית מסורתית בעכו, שם גדלה והתחנכה. אמהּ יעל נהרגה בתאונת דרכים כשפיטוסי הייתה בת 11. אביה יוסי היה מנהל מתנ"ס וממייסדי פסטיבל עכו. בילדותה נהגה לבקר בחזרות של הצגות בפסטיבל עכו. מספר שנים לאחר שאמהּ נהרגה נישא אביה בשנית. לאחר שירותה כקצינה בצה"ל למדה משחק בסטודיו למשחק ניסן נתיב.
קריירה

בשנת 1995 שיחקה בסרט הקצר "אריק הראשון" והשתתפה בתוכנית הטלוויזיה "הלו פנינה" בטלוויזיה החינוכית. בין השנים 1996–1998 גילמה את אתי ארגוב בסדרת הטלוויזיה הקומית "הפוך" ששודרה בערוץ 2. ב-1998 גילמה את יעל בסרט הטלוויזיה "דשאים סגולים", המספר את סיפורן של שתי צעירות חילוניות המצרפות לדירתן שותפה חרדית מסתורית הנמשכת לאחת מהן; שיחקה בסרט שכתב דודו טופז וביים אשר טללים "טרמפיסטים", שמתאר את הדינמיקה בין ישראלי ממוצע לטרמפיסטים שאסף, וכן השתתפה בסדרה "לוייתן בחוף שרתון" ששודרה אף היא בערוץ 2. לאחר מכן הנחתה את השעשועון, "משולש הבידור" ואת פינת הבידור בתוכנית "לפני הכל".
ב-2001 שיחקה בסדרת הדרמה בבימויו של אורי ברבש "המכון", המספרת את סיפורו של מכון לטיפול פסיכולוגי לא שגרתי, בו המטפלים הם חדורי שליחות ורואים במלאכת הטיפול דרך לתיקון הפרט והחברה; ושיחקה בסרטו של דניאל סירקין "זכותא" לצד שמעון מימרן, כחלק מסדרת סרטי הדרמה עטורת הפרסים "שיעור מולדת" שהופקה עבור זכיינית ערוץ 2 - רשת.
ב-2002 שיחקה בסדרה "טיפול נמרץ" ששודרה בערוץ 2; וגילמה את מירב בנימיני בסרטו של ערן ריקליס "פיתוי" המבוסס על ספרו של רם אורן. ב-2004 גילמה את עדיה בסדרת הדרמה "שבתות וחגים" ששודרה בהוט 3. ב-2005 שיחקה בסדרת הטלוויזיה "כתב פלילי" ששודרה בערוץ 1. ב-2006 שיחקה בקופרודוקציה ישראלית-צרפתית "ג'יהאד". באותה שנה גילמה את בקי בסדרת הטלוויזיה היומית "ראש גדול" . ב-2007 גילמה את נירה מימון בסדרה "מסכים" ששודה ב-YES. ב-2008 גילמה את תמי, התפקיד ראשי לצד צחי גראד בסדרה "כוונות טובות" ששודרה בערוץ 2; גילמה את יעלי בסדרה "סרוגים"; את יפעת אטיאס בסדרה "אולי הפעם", וכן השתתפה בסרט הקולנוע "שלום ולהתראות", לצדם של ז'ראר דפרדייה ופאני ארדן. ב-2009 גילמה את גלית יוכפז בסדרה "גירושים נפלאים" ששודרה ב-yes stars ישראלי. באותה שנה הופיעה באחד התפקידים הראשיים בסרט "אחים", בתפקיד שזיכה אותה בפרס שחקנית הזהב בפסטיבל ביאריץ. ב-2011 גילמה דמות אורחת בשם ניצה, חברתו הזמנית והאובססיבית של גדי (אבי קושניר) בסדרה "החיים זה לא הכל".
ב-2012 שיחקה פיטוסי בעונה השנייה של סדרת הילדים והנוער "אליפים" שם שיחקה את תפקידה של סמדר.
ב-2013 שיחקה בעונה השנייה של חסמבה דור 3 בתפקיד רחל "הבוגדת" - לוחמת מיומנת שהוכרזה כבוגדת במדינה שלה.
ב-2016 שיחקה בעונה השנייה של כוכב הצפון בתפקיד רביבית ירון, אמא של עלמה (עמית מושקוביץ). באותה שנה זו התנדבה אורנה יחד עם עינת ויצמן בארגון הנוער "החוש-השמיני" ותרמה להקמתו.
בין פברואר 2017 עד מאי 2019 שיחקה את דינה לביא, אשתו של אמנון לביא (מיכה סלקטר), בסדרת הטלוויזיה "כדברא" המשודרת בניקלודיאון ב-yes.
ב-2018 השתתפה בסרטו של הבמאי אבי נשר, "סיפור אחר".
בשנת 2020 הופיעה בסרט הדוקו-דרמה "ענת אלימלך: הילדה הכי יפה בירושלים". כמו כן בשנת 2020 שיחקה את דניאלה, בסדרה "הדבר הגדול המיוחד" וכן שיחקה את אתי בסדרה "מנאייכ" המשודרת בכאן 11. פיטוסי אמורה הייתה לגלם את אתי גם בעונה השנייה של הסדרה, אך הודחה ממנה בשל אי רצונה להתחסן כנגד נגיף הקורונה או לעבור בדיקת קורונה.
בשנת 2021 שיחקה את פרקליטת המחוז הנכנסת, דורית כסליו, בעונה השנייה של הסדרה "פמת"א" ששודרה בכאן 11.
חיים אישיים

פיטוסי גרושה ולה שתי בנות. מתגוררת בפרדס חנה. פיטוסי סיפרה על כך שבעבר לקתה בדיכאון לאחר לידה והמליצה לנשים אחרות לטפל בעצמן במצב דומה.
הערות שוליים

↑   עופר אדרת, מת מייסד פסטיבל עכו, שפעל לקירוב בין יהודים וערבים, באתר הארץ, 25 באוגוסט 2016
↑  רן בוקר, אורנה פיטוסי הודחה מ"מנאייכ" כי סירבה להתחסן או להיבדק, באתר ynet, 15 באוגוסט 2021
↑  אורנה פיטוסי בהרצאה על דיכאון שלאחר הלידה, נבדק ב-2023-04-17
| --- | --- |
בקרת זהויות :  NLI: 987007307041205171  BnF: cb16679243g (data)  ISNI: 0000 0004 0313 7918  LCCN: no2016111361  VIAF: 299782077   WorldCat (עם VIAF): 299782077
פדיון (הלכה)

פדיון (או חילול) בהלכה, היא פעולה של העברת קדושה מחפץ אחד לחפץ אחר או למטבעות. המושג פדיון מתייחס בדרך כלל לאחת משתי קדושות: חפצי הקדש של בדק הבית, ופירות הקדושים בקדושת מעשר שני.
פעולת החילול/הפדיון נמנית כמצוות עשה, ויש לברך קודם עשייתה ככל ברכת המצוות.
פדיון הקדש

'הקדש' הוא רשות שכוללת את הבעלות על החפצים השייכים לבית המקדש. כל אדם יכול להקדיש חפצים קרקעות או כסף עבור הקדש, על ידי אמירה. לאחר שהחפץ הוקדש נאסר על כל אדם להשתמש בחפץ שלא למטרת בית המקדש, שימוש למטרה אישית נחשב מעילה.
על מנת 'להוציא' את החפץ מרשות הקדש, נדרש לפדות את קדושתו על מעות, ועל ידי כך יוצא החפץ ל'חול'.
דין זה של פדיון תקף רק לחפצים ששייכים ל'בדק הבית' היינו כל חפץ שאינו עומד להקרבה על גבי המזבח, אך דבר שעומד להקרבה כגון בהמה, הרי היא נחשבת כ'קדשי מזבח' והם אינם ניתנים לפדיון, אלא אם כן נפל מום בבעלי חי, והוא נפסל מהקרבה.
פדיון מעשר שני

מעשר שני הן פירות או תבואה, אותם יש להפריש כחלק מהפרשת תרומות ומעשרות. לאחר הפרשת תרומה גדולה ומעשר ראשון, ישנו חיוב להפריש עשרה אחוז מהתבואה הנשארת לשם מעשר שני, (מעשר שני נוהג בשנה הראשונה השנייה הרביעית והחמישית לשמיטה, בשאר השנים נוהג מעשר עני, ובשנת השמיטה אין חיוב מעשרות).
בשונה מכלל המעשרות, מעשר שני נשאר – למרות הקדושה שבו – ברשות בעל הפירות ועליו לאכול אותו בטהרה בירושלים.
אדם שקשה עליו לעלות עם כל הפירות לירושלים, התירה לו התורה לפדות אותם בכסף. על ידי הפדיון חלה קדושת מעשר שני על הכסף, ויש להעלותו לירושלים ולקנות בו מאכלים, שאותם יש לאכול בטהרה כמו דין אכילת מעשר שני, וכך נזכר דין זה בתורה:
וְכִי יִרְבֶּה מִמְּךָ הַדֶּרֶךְ כִּי לֹא תוּכַל שְׂאֵתוֹ כִּי יִרְחַק מִמְּךָ הַמָּקוֹם אֲשֶׁר יִבְחַר יְהוָה אֱלֹהֶיךָ לָשׂוּם שְׁמוֹ שָׁם כִּי יְבָרֶכְךָ יְהוָה אֱלֹהֶיךָ: וְנָתַתָּה בַּכָּסֶף וְצַרְתָּ הַכֶּסֶף בְּיָדְךָ וְהָלַכְתָּ אֶל הַמָּקוֹם אֲשֶׁר יִבְחַר יְהוָה אֱלֹהֶיךָ בּוֹ: וְנָתַתָּה הַכֶּסֶף בְּכֹל אֲשֶׁר תְּאַוֶּה נַפְשְׁךָ בַּבָּקָר וּבַצֹּאן וּבַיַּיִן וּבַשֵּׁכָר וּבְכֹל אֲשֶׁר תִּשְׁאָלְךָ נַפְשֶׁךָ וְאָכַלְתָּ שָּׁם לִפְנֵי ה’ אֱלוֹהֶיךָ וְשָׂמַחְתָּ אַתָּה וּבֵיתֶךָ:
פדיון מעשר שני > מדיני פדיון מעשר שני

כאמור, מעיקר הדין גם כאשר לא ניתן לעלות את הפירות לירושלים יש לפדות את קדושת המעשר שני שעליהם על מטבע כסף או על פירות חולין אחרים. לכתחילה יש לפדות את פירות המעשר שני ונטע רבעי על מטבע, אך בדיעבד יכול לפדותם כל על פירות אחרים.
כשפודה על מטבע, יש עדיפות למטבע כסף. ויש לפדות בדווקא על מטבע שטבועה בו צורה ולא על גוש כסף ללא צורה.
בזמן שבית המקדש היה קיים, לכתחילה היה צריך לפדות את קדושת הפירות על פירות או מטבע בשווי הפירות, ורק בדיעבד אם כבר חילל על מטבע או פירות שיש בהם שווה פרוטה, הפדיון חל. לאחר מכן יאמר: "כל הפירות הללו פדויים בפרוטה זו/במאכל שווה פרוטה זה".
פדיון מעשר שני > הפדיון בזמן הזה

כיום שבית המקדש נחרב, ולא ניתן לאכול פירות מעשר שני בטהרה בירושלים, מאחר שכולם נחשבים כטמאי מתים, עקב כך שאין לנו אפשרות להיטהר היום על ידי זריקת אפר פרה אדומה כנדרש על פי התורה, אזי האפשרות היחידה היא לאבד/להשמיד את הפירות, על מנת שלא יכשלו בטעות באכילת הפירות הקדושים, או בשימוש במטבע הקדוש.
על מנת להפחית בכמות הפירות שהולכים לאיבוד, כתבו הפוסקים שיכול לכתחילה לחלל את הפירות מעשר שני על מטבע שיש בה שווה פרוטה, או שיאמר במפורש שמחלל את הקדושה על שווה פרוטה שיש במטבע גדולה. וכך יוכל לחלל כמה וכמה פעמים, עד שכל המטבע תהיה קדושה בקדושת מעשר שני, במקרה כזה הוא צריך לאבד את המטבע כגון להשליכה לים המלח או לחלל את המטבע שווה פרוטה ממטבע אחרת, ובאופן זה המטבע הראשונה יוצאת לחולין, ואין בה עוד קדושה.
פדיון מעשר שני > פרוטה חמורה

באופן רגיל, ניתן לחלל רק פירות ששווים פרוטה על מטבע, אך פירות ששוים פחות מכך, אין אפשרות לחלל את קדושתם על מטבע או פירות אחרים. על מנת לחלל אף פחות משווה פרוטה יש צורך ב'פרוטה חמורה'. פרוטה חמורה היא מטבע שחיללו עליה קדושת מעשר שני מפירות שחיובים מהתורה בהפרשת תרומות ומעשרות, כגון תבואה ושמן, שנקראים עקב כך 'קדושה חמורה'. מטבע שחיללו עליה אפילו פעם אחת קדושת מעשר שני מהתורה, הרי היא נחשבת 'פרוטה חמורה', וכעת ניתן לחלל עליה אפילו פחות משווה פרוטה.
פדיון מעשר שני > ברכת המצוות

ככל המצוות אף על מצוות פדיון יש לברך עובר לעשייתן ברכת המצוות: ברוך אתה ה' אלוהינו מלך העולם אשר קדשנו במצוותיו וצוונו על פדיון מעשר שני.
הוספת חומש בפדיון מעשר שני והקדש

במשנה מבואר שכשאדם פודה את המעשר שני או ההקדש שלו עצמו עליו להוסיף חומש על שוויו:
חמשה חומשין הן, אלו הן:.. והפודה נטע רבעי ומעשר שני שלו מוסיף חומש, הפודה את הקדשו מוסיף חומש...
בתלמוד מבואר, שאת החומש מחשבים מחוץ לסכום הכולל ("חומש מלבר"), דהיינו שצריך להוסיף רבע על מחיר הפירות ואז בחישוב הכולל התוספת תהיה חומש (אם המחיר של הפירות הוא 100, בתוספת חומש יהיה 125). אך כאשר אדם אחר פודה הוא אינו חייב בתשלום חומש.
המשנה מתירה לאדם לבקש מבנו ובתו הגדולים או מעבדיו העבריים לפדות עבורו את הפירות, דרך הערמה; כך הוא נפטר מתשלום החומש שהיה צריך לשלם לו היה פודה בעצמו את הפירות.
פדיון נטע רבעי

נטע רבעי הוא כינוי בהלכה לפירות שגדלו בשנתו הרביעית של האילן, לאחר שלוש שנות ערלה. פירות אלו קדושים ומצווה לאכלם בטהרה בירושלים, ודינם כדין מעשר שני.
כאשר אדם אינו מעוניין או אינו יכול לעלותם לירושלים, הוא יכול לפדותם בכסף. בכסף זה חובה לקנות אוכל שיאכל בקדושה במקום הפירות. בקידוש הפירות ובאכילתם בירושלים מקיימים מצוות עשה מתוך תרי"ג מצוות. מצווה זו נוהגת גם בימינו.
פדיון הבן

פדיון הבן הוא אחד מהחיובים המוטלים על האב לפדות את בנו הבכור. הפדיון נעשה על ידי נתינת האב – או הבן עצמו כאשר לא נפדה בעודו קטן על ידי אביו – חמישה סלעים לידי כהן, ובהם הוא פודה את הקדושה שישנה על בנו הבכור. כחלק מטקס הפדיון שואל הכהן את אבי הבן הוא מעוניין לתת לו את בנו, או שהוא מעוניין לפדותו בחמישה סלעים.
קודם פדיית בנו יש לברך: "ברוך אתה ה' אלוהינו מלך העולם אשר קדשנו במצוותיו וציוונו על פדיון הבן".
פדיון פטר חמור

פדיון פטור חמור, עניינו הוא כאשר נולד ולד ראשון לאתון, יש לערוף את ראשו או לפדותו. לכתחילה יש לפדותו בטלה כבשים או בגדי עיזים, על ידי נתניתו לכהן, שיכול לעשות בו כרצונו, מאחר שפדיונו אינו הופך אותו למקודש. בדיעבד, כשאין ברשותו טלה או גדי יכול לפדות בכסף בשווי החמור.
קודם פדיית החמור יש לברך: ”ברוך אתה ה' אלוהינו מלך העולם אשר קדשנו במצוותיו וציוונו על פדיון פטר חמור“.
הערות שוליים

↑  בחילוק שבין פדיון לחילול כתב רבי אלחנן וסרמן: שפדיון הוא דבר שגורם להתרת ההקדש, וממילא נתפסים הדמים תחתיו, וחילול הוא להפך, ההקדש נתפס בדמים וממילא ההקדש ניתר, ראו קובץ ביאורים בכורות ב, וקובץ שמועות חולין ה.
↑  י - נטע רבעי - פניני הלכה, באתר פניני הלכה, ‏1 במרץ 2018
↑  משנה, מסכת מעשר שני, פרק ד', משנה ד'. בתלמוד הירושלמי מוסבר מוסבר שמשום שנכתב על מעשר שני "ברכה" ("כי יברכך ה' אלוהיך"), הקלו בו חכמים (תלמוד ירושלמי, מסכת מעשר שני,  פרק ד', הלכה ג')
עז ניגרית ננסית

| --- | --- |

 ארץ מוצא:  ארצות הברית ארצות הברית
 שימושים:  בשר חלב חיית מחמד
 תכונות
 משקל:  35 ק"ג (75 פאונד)
 גובה:  זכר:מקסימום 60 ס"מ (24 אינץ') נקבה:מקסימום 57 ס"מ (22 אינץ')
עז ניגרית ננסית (באנגלית: Nigerian Dwarf) הוא גזע מודרני של עז ננסית שמקורו בארצות הברית. בדומה לעז הפיגמית האמריקאית, גם גזע זה מתבסס על קבוצת גזעי העז הננסית מערב אפריקאית שמקורה במערב אפריקה.
היסטוריה

בשנים 1930–1960 יובאו לארצות הברית מגוון של עיזים קטנות מקבוצת הגזעים של העיזים הקטנות המערב אפריקאיות, לצורך הצגה בגני חיות. העז הניגרית הקטנה, בדומה לעז הפיגמי האמריקאית, נובעת מקבוצה זו, אך אינה דומה בעיצובה לעז המערב אפריקאית הקטנה, שהייתה נמוכה ומסיבית – היא גודלה במטרה להיראות כמו עז חלב מיניאטורית. בתחילה גודלה כגזע תצוגה וחיית חברה; הבחירה הייתה על פי מראה והתרבות נוחות. מאוחר יותר התברר כי העז הניגרית הקטנה מתאימה גם לייצור חלב בקנה מידה קטן, וחלק מההתרבות הופנתה לשיפור תכונות חלב. ספר הרבעים הוקם בשנת 1980.
מספרי העזים גדלו במהירות; עד 2002 היו כמעט 7,000 עזים רשומות. הגזע הוכר על ידי אגודת העזים החלביות האמריקאית בשנת 2005. העז הניגרית הקטנה נרשמה בעבר ברשימת הגזעים השמורים של ארגון Livestock Conservancy כ"בתהליך שיקום", אך הוסרה מהרשימה בשנת 2013.
בשנת 2023 הגיע מספרן הכולל של העזים בארצות הברית לקצת פחות מ-40,000; אוסטרליה וקנדה דיווחו על אוכלוסיות של 1,000–2,000 עזים. בשנת 2024 היה הסטטוס הבינלאומי של הגזע "לא בסיכון".
הערות שוליים

1 2  Valerie Porter, Lawrence Alderson, Stephen J. G. Hall, D. Phillip Sponenberg, Mason's World Encyclopedia of Livestock Breeds and Breeding, 2 Volume Pack, CABI, 2016-03-09, ISBN 978-1-84593-466-8. (באנגלית)
1 2 3 4 5  American Livestock Breeds Conservancy: Nigerian Dwarf Goat, web.archive.org, ‏2010-03-07
↑  Nigerian Dwarf / United States of America (Goat), dadis-breed-datasheet-ws.firebaseapp.com
↑  The Livestock Conservancy, web.archive.org, ‏2013-10-30
↑  Nigerian Dwarf, Food and Agriculture Organization
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
נאור יחיא

| --- | --- |

 לידה:  18 ביולי 1989 (בן 35) יקנעם עילית, ישראל 
 מדינה:  ישראל 
 מקום מגורים:  גבעתיים
 השכלה:  אוניברסיטת בר-אילן 
 מקצוע:  דובר
 
נאור יחיא (נולד ב-18 ביולי 1989) הוא דובר ויועץ תקשורת, המכהן כדובר נשיא מדינת ישראל, יצחק הרצוג מאז כניסתו לתפקיד ביולי 2021. קודם לכן, כיהן כדוברו הפוליטי של ראש הממשלה בנימין נתניהו.
ביוגרפיה

נולד וגדל ביקנעם עלית. הוא שירת בצה"ל בין השנים 2007–2017. החל משנת 2009 שירת בחטיבת דובר צה"ל במגוון תפקידים פיקודיים ומקצועיים, כולל ראש מדור תקשורת מקומית ורדיו. בתפקידו האחרון, שימש כראש מדור טלוויזיה והפקות ולאחריו השתחרר מצה״ל בדרגת רב-סרן בתום עשר שנות שירות.
בשנת 2017, לאחר שחרורו מצה״ל, שימש כדובר שר הבינוי והשיכון ובהמשך כדובר שר העלייה והקליטה, יואב גלנט. בראשית 2019 ניהל את קמפיין הפריימריז של ח״כ גלנט ממפלגת ׳כולנו׳ למפלגת הליכוד, בסיומו הגיע למקום 7 ברשימת הליכוד לכנסת.
במאי 2019, לאחר סבב בחירות א׳, מונה לדוברו הפוליטי של ראש הממשלה בנימין נתניהו וכדובר מפלגת הליכוד. את התפקיד הזה מילא במשך שלוש מערכות הבחירות ובתקופת משבר הקורונה. בתקופה זו עבד בצמוד לראש הממשלה נתניהו וניהל את מערך התקשורת בקמפיינים של מפלגת הליכוד. כחלק מתפקידו היה אמון על הופעות השרים וחברי הכנסת של המפלגה בתקשורת, כתיבת המסרים והאסטרטגיה הדוברותית של נתניהו ומפלגת הליכוד.
בחודש יוני 2021, עם בחירתו של יצחק הרצוג לנשיא המדינה, מונה לדובר נשיא המדינה וראש מערך התקשורת והדוברות של בית הנשיא. עם מינויו התעוררה סערה ציבורית ותקשורתית ונמתחה ביקורת על המינוי מצד גורמים שונים. עמותת "חוזה חדש" (קריים מיניסטר) ארגנה הפגנות מול ביתו של יצחק הרצוג בדרישה לעצור את המינוי ואף עתרה לבג"ץ במטרה לעכב את המינוי עד שתתקיים בדיקה שתבחן האם הוא עומד בקריטריונים. טענת העמותה הייתה כי בתפקידו כדובר ראש הממשלה ודובר הליכוד "היה הנ"ל אחראי לחלק מהקמפיינים המסיתים והארסיים ביותר שיצאו מצדו של ראש הממשלה היוצא נתניהו ותנועת הליכוד כנגד מתנגדיו הפוליטיים ותרם תרומה משמעותית לשיח הרעיל והאלים שהתנהל בישראל בשנתיים האחרונות". העתירה נדחתה על הסף ויחיא נכנס לתפקידו.
ב-4 בינואר 2025 הודיע על סיום תפקידו כדובר בית הנשיא לאחר 15 שנים בשירות הציבורי ומעבר למגזר הפרטי.
השכלה וחיים אישיים

בעל תואר ראשון מאוניברסיטת בר-אילן במדעי המדינה. מתגורר בגבעתיים.
הערות שוליים

↑  אריק בנדר, מעבודה עם נתניהו לבית הנשיא: המינוי החדש של הרצוג מעורר סערה, באתר msn, ‏28/6/21
↑  סערת דובר בית הנשיא ממשיכה: "רדף והחרים את גל"צ", באתר אייס, 3 ביולי 2021
↑   יסמין לוי, כשרינה מצליח באה לסגור חשבון כדאי לתפוס מחסה, באתר הארץ, 4 ביולי 2021
↑  עטרה גרמן, תביעה נגד מינוי דוברו לשעבר של נתניהו: "היה אחראי לקמפיינים ארסיים", באתר מקור ראשון, ‏7.7.21
1838

שנת 1838 היא השנה ה-38 במאה ה-19. זוהי שנה רגילה, שאורכה 365 ימים. 1 בינואר 1838 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

6 בינואר – סמואל מורס מפעיל לראשונה את מכשיר הטלגרף
6 בפברואר – נרצח המנהיג הבורי, פיט רטיף, שהוביל את אנשיו להתיישב מחוץ לאזור מושבת הכף, בידי שבט הזולו באזור נאטאל
30 באפריל – ניקרגואה מכריזה על עצמאות מהפרובינציות המאוחדות של מרכז אמריקה
28 ביוני – המלכה ויקטוריה מוכתרת בבריטניה
נולדו

6 בפברואר – ישראל מאיר הכהן קגן מראדין, ה"חפץ חיים" מחברם של ספרים יהודיים רבים, שהחשוב בהם הוא המשנה ברורה (נפטר ב-1933)
5 בינואר – קאמי ז'ורדן, מתמטיקאי צרפתי (נפטר ב-1922)
18 בפברואר – ארנסט מאך, פיזיקאי ופילוסוף אוסטרי-צ'כי (נפטר ב-1916)
8 במרץ – יואל משה סלומון, ממיסדי העיתונות העברית, ממקימי נחלת שבעה ופתח תקווה (נפטר ב-1912)
2 באפריל – לאון גמבטה, מדינאי צרפתי, מראשיה וממיסדיה של הרפובליקה הצרפתית השלישית (נפטר ב-1882)
10 במאי – ג'ון וילקס בות', שחקן תיאטרון אמריקני, רוצחו של אברהם לינקולן (נפטר ב-1865)
8 ביולי – פרדיננד פון צפלין, ממציא ספינת האוויר הצפלין (נפטר ב-1917)
2 בספטמבר – ליליואוקלאני, מלכת הוואי האחרונה (נפטרה ב-1917)
8 באוקטובר – ג'ון היי, מזכיר המדינה של ארצות הברית (נפטר ב-1905)
25 באוקטובר – ז'ורז' ביזה, מלחין צרפתי (נפטר ב-1875)
31 באוקטובר – לואיש הראשון, מלך פורטוגל (נפטר ב-1889)
נפטרו

17 במאי – שארל-מוריס דה טליראן, דיפלומט צרפתי (נולד ב-1754)
1 בספטמבר – ויליאם קלארק, מגלה ארצות אמריקני (נולד ב-1770)
ראו גם

1838 במדע‎
ילידי 1838‎
נפטרים ב-1838‎
ב-1838 צ'ארלס דרווין מנסח את בסיס הרעיונות שמרכיבים את תורת האבולוציה.
טורקיה טופ 20 (2010–2019)

גולשן, אשר שירה "Bangır Bangır", נחשב לשיר המצליח ביותר בתולדות המצעד.
ערך זה עוסק במצעדי המוזיקה הטורקיים השבועיים של טורקיה טופ 20 שנערכים משנת 2010 עד שנת 2019.
במצעדים משוקללים נתוני ההשמעה של סינגלים טורקיים בתחנות הרדיו בטורקיה.
תוצאות המצעד מתפרסמות באופן רשמי מדי יום חמישי באתר האינטרנט של נילסן מיוזיק קונטרול.
השירים שהגיעו למקום הראשון במצעד > 2011

| תאריך | מקום ראשון | אמנ/ית | מקור |
| --- | --- | --- | --- |
| 6 בינואר | "Acısa da Öldürmez" | סילה |  |
| 13 בינואר | "Acısa da Öldürmez" | סילה |  |
| 20 בינואר | "Acısa da Öldürmez" | סילה |  |
| 27 בינואר | "Eksik" | מוסטפא ג'ג'לי & אלוון גוניידין |  |
| 3 בפברואר | "Eksik" | מוסטפא ג'ג'לי & אלוון גוניידין |  |
| 10 בפברואר | "Eksik" | מוסטפא ג'ג'לי & אלוון גוניידין |  |
| 17 בפברואר | "Eksik" | מוסטפא ג'ג'לי & אלוון גוניידין |  |
| 24 בפברואר | "Sen ve Ben" | פונדה עראר |  |
| 3 במרץ | "Sen ve Ben" | פונדה עראר |  |
| 10 במרץ | "Sen ve Ben" | פונדה עראר |  |
| 17 במרץ | "Sen ve Ben" | פונדה עראר |  |
| 24 במרץ | "Sen ve Ben" | פונדה עראר |  |
| 31 במרץ | "Sen ve Ben" | פונדה עראר |  |
| 7 באפריל | "Sen ve Ben" | פונדה עראר |  |
| 14 באפריל | "Sen ve Ben" | פונדה עראר |  |
| 21 באפריל | "Budur" | עטייה |  |
| 28 באפריל | "Budur" | עטייה |  |
| 5 במאי | "Budur" | עטייה |  |
| 12 במאי | "Budur" | עטייה |  |
| 19 במאי | "Budur" | עטייה |  |
| 26 במאי | "Yeni Biri" | גולשן |  |
| 2 ביוני | "Direniyorum" | רפת אל רומן |  |
| 9 ביוני | "Direniyorum" | רפת אל רומן |  |
| 16 ביוני | "Direniyorum" | רפת אל רומן |  |
| 23 ביוני | "Direniyorum" | רפת אל רומן |  |
| 30 ביוני | "Kafa" | סילה |  |
| 7 ביולי | "Kafa" | סילה |  |
| 14 ביולי | "Kafa" | סילה |  |
| 21 ביולי | "Direniyorum" | רפת אל רומן |  |
| 28 ביולי | "Şıkır Şıkır" | גולבן ארגן & מוסטפא סנדל |  |
| 4 באוגוסט | "Şıkır Şıkır" | גולבן ארגן & מוסטפא סנדל |  |
| 11 באוגוסט | "Şıkır Şıkır" | גולבן ארגן & מוסטפא סנדל |  |
| 18 באוגוסט | "Tuttu Fırlattı" | גוקצ'ה |  |
| 25 באוגוסט | "Tuttu Fırlattı" | גוקצ'ה |  |
| 1 בספטמבר | "Tuttu Fırlattı" | גוקצ'ה |  |
| 8 בספטמבר | "Tuttu Fırlattı" | גוקצ'ה |  |
| 15 בספטמבר | "Tuttu Fırlattı" | גוקצ'ה |  |
| 22 בספטמבר | "Sözde Ayrılık" | גולשן |  |
| 29 בספטמבר | "Sözde Ayrılık" | גולשן |  |
| 6 באוקטובר | "Sözde Ayrılık" | גולשן |  |
| 13 באוקטובר | "Sözde Ayrılık" | גולשן |  |
| 20 באוקטובר | "Hep Yaşın 19" | MFÖ |  |
| 27 באוקטובר | "Boş Yere" | סילה |  |
| 3 בנובמבר | "Hep Yaşın 19" | MFÖ |  |
| 10 בנובמבר | "Geri Dönüş Olsa" | מוראט בוז |  |
| 17 בנובמבר | "Boş Yere" | סילה |  |
| 24 בנובמבר | "Boş Yere" | סילה |  |
| 1 בדצמבר | "Boş Yere" | סילה |  |
| 8 בדצמבר | "Oflaya Oflaya" | בורקו גונש |  |
| 15 בדצמבר | "Oflaya Oflaya" | בורקו גונש |  |
| 22 בדצמבר | "Oflaya Oflaya" | בורקו גונש |  |
| 29 בדצמבר | "Oflaya Oflaya" | בורקו גונש |  |